# Cadaqués

### De Viquipèdia

Cadaqués
l'Alt Empordà
Dades municipals
Gentilici | Cadaquesenc, cadaquesenca
Població (2005) | 2.640 hab.
Superfície | 25,73 km²
Densitat (2005) | 99,2 hab/km²
Altitud | 23 m
Coordenades | 42°17'28"N, 3°16'38"E
Entitats de població | 1

Cadaqués és un municipi de la comarca de l'Alt Empordà

## [edita] Geografia

És el poble més oriental de la península Ibèrica; el seu terme municipal ocupa la major part de la costa de llevant del massís del cap de Creus. Aïllat per les muntanyes del Pení de la resta de l'Empordà, Cadaqués va viure de cara al mar i pràcticament separat, per terra, de la resta de l'Empordà, fins al final del segle XIX.

## [edita] Economia

Les activitats de subsistència foren principalment la pesca i la vinya. Aquesta última va enriquir la comarca al segle XVIII, però també la va arruïnar en arribar la plaga de la fil·loxera al començament del segle XIX fet que va impulsar de manera notòria la migració cap a Amèrica.

Cadaqués a la nit

L'aïllament del poble, això no obstant, esdevingué alhora un factor de prosperitat: a l'inici del segle XX varen començar a arribar-hi turistes que es varen anar disseminant entre les diferents zones de més fàcil accés, mentre ignoraven els seus paratges més recòndits i, com a conseqüència, en conservaven la virginitat urbanística.

## [edita] Cultura

El poble, situat a la cala del mateix nom, és presidit per l'església de Santa Maria, que conté un notable retaule barroc. Salvador Dalí, que en tornar de Nova York, es va instal·lar a Portlligat (una de les cales del terme) tenia pensat ubicar el seu museu principal a Cadaqués enlloc de Figueres on es troba actualment. La seva presència va fer que hi arribessin personatges tan destacats com García Lorca o Picasso i en una ocasió el propi Walt Disney. Però molts altres artistes s'han sentit seduïts per la plasticitat de cases blanques al voltant de l'església de Santa Maria: Eliseu Meifrèn, Albert Ràfols-Casamada, Roca-Sastre, Àngel Planells (fill de Cadaqués), Tharrats, Eduard Arranz Bravo, Ramon Aguilar Moré, Marc Aleu, Jordi Curós, Benguel, Rafael Bartolozzi, Shigeyoshi Koyama, Ramon Moscardó, Josep Moscardó, Francesc Todó, Maria Girona, Isabel Garriga, Josep Rovira, Antoni Pitxot, Maurice Boitel i, naturalment, molts i molts més en l'àmbit de les arts plàstiques.

Cadaqués, vista de la platja de Es Poal

## [edita] Enllaços externs

- Cadaqués per CapCreus online
- Cadaqués, per Josep Pla
- Pàgina web de l'Ajuntament
- Informació de la Generalitat de Catalunya
- Informació de l'Institut d'Estadística de Catalunya

| Aquest article sobre l'Alt Empordà és un esborrany i possiblement li calgui una expansió substancial o una bona reestructuració del seu contingut. Per això, podeu ajudar la Viquipèdia expandint-lo i millorant la seva qualitat traduint d'altres viquipèdies, posant textos amb el permís de l'autor o extraient-ne informació.

Obtingut de "http://ca.wikipedia.org../../../c/a/d/Cadaqu%C3%A9s.html"

Categories: Esborranys de l'Alt Empordà | Municipis de l'Alt Empordà

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Euskara
- Français
- Italiano
- Latina
- Lumbaart
- Nederlands
- Português